
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 69 


27 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση ισχύος, ανανέωση, επαναχορήγηση αδει¬ 


ών πυροβόλων ραβδωτών όπλων σκοποβολής. 1 

Σύσταση Δημοτικής Επιχείρησης Ανάπτυξης Κάσου 

(ΔΕΑΚ). 2 

Έγκριση του Οργανισμού Εσωτερικής Υπηρεσίας του 
Δημοτικού Οργανισμού Τουρισμού Δήμου Καρπά¬ 
θου. 3 

Χωρική αρμοδιότητα της Ειδικής Υπηρεσίας Ελέγχου 
Ασφάλισης του Ιδρύματος Κοινωνικών Ασφαλίσε¬ 
ων Κεντρικής Μακεδονίας. 4 


ΑΠΟΦΑΣΕΙ Σ 

Αριθ. 1016/60/6-δ’ (1) 

Παράταση ισχύος, ανανέωση, επαναχορήγηση αδειών 
πυροβόλων ραβδωτών όπλων σκοποβολής. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη : 

1. Τις διατάξεις των άρθρων 1 παρ. 5, εδάφιο α’, 3 παρ. 
7, 6 παρ. 7, 7 παρ. 2 εδάφ. ε’, 10 παρ. 7 και 21 του Ν. 
2168/1993 «Ρύθμιση θεμάτων, που αφορούν όπλα, πυρο- 
μαχικά, εκρηκτικές ύλες, εκρηκτικούς μηχανισμούς και 
άλλες διατάξεις» (Α'-147), όπως τροποποιήθηκαν και συ¬ 
μπληρώθηκαν με τις διατάξεις του άρθρου 4 του Ν. 
2334/1995 (Α'-184). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'-137), όπως αυτό 
προστέθηκε με τις διατάξεις του άρθρου 27 του Ν. 
2081/1992 (Α'-145) και αντικαταστάθηκε με το άρθρο 1 
του Ν. 2469/1997 (Α'-38). 

3. Τις διατάξεις της παραγράφου 2 της 8334/2001 από¬ 
φασης του Πρωθυπουργού «Ανάθεση αρμοδιοτήτων 
στους Υφυπουργούς Πολιτισμού» (Β-1479). 

4. Τις διατάξεις του 218/2002 προεδρικού διατάγματος 
«Αποδοχή παραίτησης Υφυπουργών» (Α'-204). 

5. Τις διατάξεις του 219/2002 προεδρικού διατάγματος 
«Διορισμός Υφυπουργών» (Α'-204). 


6. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο μόνο. 

1. Η ισχύς των αδειών κατοχής πυροβόλων ραβδωτών 
όπλων σκοποβολής που χορηγήθηκαν σύμφωνα με τις 
διατάξεις της Κ.Υ.Α. 4325/1999 (Β'-400) και λήγουν από 
την έναρξη ισχύος της παρούσας μέχρι 31.12.2003, πα- 
ρατείνεται μέχρι την ημερομηνία αυτή. 

Η ανανέωση άδειας, η ισχύς της οποία παρατάθηκε κα¬ 
τά τα ανωτέρω, γίνεται εφόσον ο κάτοχος της συμπληρώ¬ 
νει κατά την διάρκεια ισχύος της συνολικά τον αριθμό 
αγώνων που καθορίζεται από τις διατάξεις του άρθρου 5 
παρ. 3 της 4325/1999 Κοινής Υπουργικής Απόφασης. 

2. Οι άδειες κατοχής ραβδωτώνπυροβόλων όπλων σκο¬ 
ποβολής, η ισχύςτων οποίων έληξε μετά την 19.4.2002 και 
μέχρι τη δημοσίευση της παρούσας απόφασης επαναχο- 
ρηγούνται, εφόσον τα σχετικά αιτήματα υποβληθούν μέ¬ 
χρι την 31.12.2003 και συντρέχουν οι προϋποθέσεις του 
άρθρου 5 παρ. 1 εδάφ. γ’ της Κ. Υ.Α. 4325/1999, πλην αυ¬ 
τής που αναφέρεται στην απόκτηση δεύτερου και κάθε 
επομένου όπλου. Οι απαιτούμενοι αγώνες, για την επανα¬ 
χορήγηση των αδειών κατοχής όπλων. Κατηγορίας Α' 
μπορούν να καλύπτονται και από αγώνες με όπλα Κατη¬ 
γορίας Β'. 

Η ισχύς της παρούσας απόφασης, αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2003 

οι ΥΠΟΥΡΓΟΙ 

ΥΦΥΠ. ΠΟΛΙΤΙΣΜΟΥ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΛΙΑΝΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 10379 (2) 

Σύσταση Δημοτικής Επιχείρησης 
Ανάπτυξης Κάσου (ΔΕΑΚ). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Το άρθρο 1 του Ν. 2647/98. 

3. Τα άρθρα 277 - 284 του Π .Δ. 410/95 (ΔΚΚ). 

4. Την οικονομοτεχνική μελέτη. 

5. Την αριθμ. 03/2002 απόφαση του Δημοτικού Συμβου¬ 
λίου Κάσου. 

6. Την αριθμ. 4699/Β'/29.8.97 (ΦΕΚ 891/τ. Β79.10.97) 
απόφαση Γενικού Γραμματέα Περιφέρειας Νοτίου Αιγαί¬ 
ου «Περί μεταβίβασης δικαιώματος υπογραφής στους 
Προϊσταμένους Δ/νσεων και Τμημάτων της Γενικής 
Δ/νσης της Περιφέρειας στο Νομό Δωδ/σου», αποφασί¬ 
ζουμε: 

Εγκρίνουμε τη σύσταση Δημοτικής Επιχείρησης Ανά¬ 
πτυξης Κάσου (ΔΕΑΚ) της οποίας ο σκοπός, η διοίκηση 
και οι πόροι ορίζονται ως εξής: 

ΣΤΟΧΟΙ ΤΗΣΔ.Ε.Α.Κ. 

Οι στόχοι της επιχείρησης είναι η προώθηση της ανά¬ 
πτυξης του νησιού, με παράλληλη προστασία του περι¬ 
βάλλοντος που εξειδικεύονται ως εξής: 

1. Η προώθηση της οικονομικής και κοινωνικής ανάπτυ¬ 
ξης της περιοχής και ιδιαίτερα της αγροτικής ανάπτυξης. 

2. Η προώθηση και αξιοποίηση των υπαρχόντων αρχαι¬ 
ολογικών χώρων, η δημιουργία ξενώνα, αθλοπαιδιών, χώ¬ 
ρων φιλοξενίας κ.λπ. 

3. Η δημιουργία προϋποθέσεων για την συνεχή και αυ¬ 
τοδύναμη ανάπτυξη της περιοχής με βάση τις τοπικές δυ¬ 
νάμεις και γενικότερα η προώθηση της ενδογενούς ανά¬ 
πτυξης. 

4. Η ανάδειξη του αναπτυξιακού ρόλου του Δήμου. 

5. Η υποβοήθηση και προώθηση των τοπικών αναπτυ¬ 
ξιακών πρωτοβουλιών και των καινοτομιών, η ανάπτυξη 
του ανθρώπινου δυναμικού, η διερεύνηση της τοπικής 
αγοράς εργασίας. 

6. Η προστασία του περιβάλλοντος κατά τη προώθηση 
της περιφερειακής και τοπικής ανάπτυξης. 

7. Υποβοήθηση του προγραμματισμού ανάπτυξης της 
περιοχής. 

8. Μέριμνα για βελτίωση - επέκταση τεχνικής και κοινω¬ 
νικό - πολιτιστικής υποδομής της περιοχής. 

9. Υποβοήθηση δημιουργίας προϋποθέσεων για την εν¬ 
δογενή ανάπτυξη της περιοχής μέσω βελτίωσης του επι¬ 
πέδου ενημέρωσης των πολιτών και των τοπικών φορέων 
και μέσω βελτίωσης/ προσέλκυσης ανθρώπινου δυναμι¬ 
κού. 

Αναλυτικά οι στόχοι της Δημοτικής Επιχείρησης αφο¬ 
ρούν τα παρακάτω: 

α) Δη μιουργία προϋποθέσεων για τον προγραμματισμό 
ανάπτυξης της Κάσου με ορθολογικό σχεδίασμά για την 
καλύτερη αξιοποίηση των φυσικών και ανθρωπίνων πό¬ 
ρων του νησιού. 

β) Υποβοήθηση των τοπικών φορέων για τον προγραμ¬ 
ματισμό και την εκτέλεση έργων βελτίωσης και επέκτα¬ 
σης της τεχνικής και κοινωνικοπολιτικής υποδομής του 
νησιού. 

γ) Ενημέρωση των πολιτών και των τοπικών φορέων για 
τις δυνατότητες ανάληψης παραγωγικών πρωτοβουλιών 
και εκμετάλλευσης των νέων θεσμικών αναπτυξιακών 
προγραμμάτων. 

δ) Πρωτοβουλία για την τήρηση των προδιαγραφών 
προστασίας του περιβάλλοντος κατά την υλοποίηση κά¬ 
θε νέας παραγωγικής διαδικασίας στην περιοχή. 

ε) Επιχειρηματικές πρωτοβουλίες: 

• Ανάληψη επιχειρηματικών πρωτοβουλιών και δρα¬ 


στηριοτήτων από πλευράς της ίδιας της επιχείρησης με 
σκοπό την εκτέλεση έργων ή παροχή εξειδικευμένων 
υπηρεσιών. 

• Συμμετοχή σε άλλες επιχειρήσεις ή κοινοπραξίες με 
σκοπό την εκτέλεση έργων ή παροχή υπηρεσιών ή δρα¬ 
στηριότητα όποιας άλλης μορφής ήθελε κριθεί συμφέ- 
ρουσα και αναγκαία. 

• Σύναψη προγραμματικών συμβάσεων για προγράμ¬ 
ματα ή έργα δημοτικού ενδιαφέροντος. 

ΤΟΜΕΙΣ ΔΡΑΣΤΗΡΙΟΤΗΤΑΣ Δ.Ε.Α.Κ 

Για την επίτευξη των ανωτέρω στόχων της, η Δ.Ε.Α.Κ 
δραστηριοποιείται κυρίως στους παρακάτω τομείς: 

• ΔΗΜΟΤΙΚΑ ΘΕΡΜΟΚΗΠΙΑ: Εκμετάλλευση - τυποποί¬ 
ηση - εξαγωγές. 

• ΔΗΜΟΤΙΚΑ ΛΑΤΟΜΕΙΑ: Εκμετάλλευση αδρανών υλι¬ 
κών. Κατασκευή έτοιμου σκυροδέματος. Εταιρεία πλακο¬ 
στρώσεων-λιθοδομών. Εκμετάλλευση πριονοκορδέλας- 
Παραγωγή πέτρας. 

• ΚΑΥΣΙΜΑ: Εμπορία και διάθεση υγρών καυσίμων, για 
όλες τις σχετικές ανάγκες του νησιού. 

• ΕΚΜΕΤΑΛΛΕΥΣΗ ΠΑΡΑΔΟΣΙΑΚΩΝ ΚΤΙΣΜΑΤΩΝ:Ανα- 
παλαίωση, Ενοικίαση παραδοσιακών σπιτιών. 

• ΣΦΑΓΕΙΑ: Εκμετάλλευση κρέατος - μαλλιού - δέρμα¬ 
τος - Γαλακτοκομικών προϊόντων. 

• ΤΟΜΕΑΣ ΕΚΜΕΤΑΛΛΕΥΣΗΣ ΗΛΙΑΚΗΣ ΚΑΙ ΑΙΟΛΙΚΗΣ 
ΕΝΕΡΓΕΙΑΣ. 

• ΔΙΑΧΕΙΡΙΣΗ ΒΟΣΚΟΤΟΠΩΝ ΚΑΣΟΥ ΚΑΙ ΝΗΣΙΩΝ ΤΟΥ 
ΔΗΜΟΥ ΚΑΣΟΥ. 

• ΕΚΜΕΤΑΛΛΕΥΣΗ ΧΕΡΣΩΝ ΠΕΡΙΟΧΩΝ: Φύτευση 
αμπελιών σε επιλεγμένους χώρους, επιλογή χώρων δεν¬ 
δροφύτευσης και εν συνεχεία εκμετάλλευση υποδειγμέ¬ 
νων από ειδικούς ποικιλιών 

• ΕΚΜΕΤΑΛΛΕΥΣΗ ΑΚΙΝΗΤΩΝ ΔΗΜΟΥ: Δημοτικός Ξε¬ 
νώνας. Κτίριο παλιού Δημαρχείου, Κτίριο Ιατρείου, Ψα¬ 
ραγορά, Παλιό Ψυγείο, Ακίνητο Εμπορειού, Οικία Γ. Αρ- 
βανιτόπουλου. 

• ΔΙΑΧΕΙΡΙΣΗ ΛΕΩΦΟΡΕΙΟΥ ΔΗΜΟΥ 

• ΚΑΘΑΡΙΟΤΗΤΑ: Διάθεση των μέσων της Επιχείρησης 
(φορτηγών, φορτωτή κ.λπ) στην υπηρεσία καθαριότητας 
του Δήμου αρχικά. Στο μέλλον μπορεί να αναληφθείη όλη 
ευθύνη της καθαριότητας του νησιού. 

• ΠΑΡΑΛΙΕΣ : Εκμετάλλευση των παραλιών της Κάσου 
και των πέριξ νησιών του Δήμου. 

• ΔΕΝΔΡΟΦΥΤΕΥΣΗ: Ανάληψη εξ ολοκλήρου της υπη¬ 
ρεσίας δενδροφυτέυσεων κήπων και πρασίνου του Δή¬ 
μου. 

• ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ: Διοργάνωση σε συ¬ 
νεργασία με Περιφέρεια Νοτίου Αιγαίου, Δήμου Κάσου 
και λοιπούς φορείς, εκπαιδευτικών προγραμμάτων και 
σεμιναρίων, που απευθύνονται σε διάφορες ομάδες του 
πληθυσμού (άνεργοι, νέοι, γυναίκες κ.λπ.), στα πλαίσια 
του Γ'Κ.Π.Σ. Η Δ.Ε.Α.Κ, θα αναλαμβάνει και την εκτέλεση 
άλλων έργων και την παροχή άλλων υπηρεσιών με την 
υπογραφή ΠΡΟΓΡΑΜΜΑΤΙΚΩΝ ΣΥΜΒΑΣΕΩΝ με δημόσι¬ 
ους, δημοτικούς και ιδιωτικούς φορείς. 

ΣΤΑΤΙΣΤΙΚΑ ΣΤΟΙΧΕΙΑ 

α) Η Κάσος είναι το νοτιότερο νησί της Δωδεκανήσου 
πολύ κοντά στην Κάρπαθο και την Κρήτη, από τις οποίες 
απέχει αντίστοιχα 6 ν.μ και 20 ν.μ. 

Η έκταση του νησιού είναι 64 τετραγωνικά χιλιόμετρα. 

Ο Δήμος Κάσου περιλαμβάνει επίσης τα νησιά: Αρμά- 

θια, Αστακίδα, Ιούνια, Μακρά, Πενπκονήσια, Λίτρα, Πλά¬ 
τη, Κούρικα, Περιονήσι, Στρογγύλι, Καροφύλλας και άλ¬ 
λα μικρότερα. 

β) Πληθυσμιακάστοιχείαβάσειαπογραφής:1951 = 1396 
κάτοικοι, 1961 = 1422 κάτοικοι, 1971 = 1353 κάτοικοι, 1981 
= 1184 κάτοικοι, 1991 = 1088 κάτοικοι, 2001 = 1070 κά¬ 
τοικοι. 

γ) Οικονομικές δραστηριότητες: Στον Ιδιωτικό τομέα 
απασχολούνται: 

Στον γεωργοκτηνοτροφικό τομέα 100 άτομα οι οποίοι 
διαθέτουν 50 τρακτέρ, στην μελισσοκομία 20 άτομα, στην 
αλιεία 20 μεγάλα αλιευτικά σκάφη και 10 μικρότερα, 
υπάρχουν 40 ναυτικοί, κυρίως Πλοίαρχοι Α' τάξεως, λει¬ 
τουργούν 2 ελαιοτριβεία, 6 ξυλουργεία, 23 εμπορικά κα¬ 
ταστήματα, 1 φαρμακείο 2 φούρνοι και ένα πρατήριο ει¬ 
δών αρτοποιίας, 20 καταστήματα εστιατόρια - καφενεία - 
μπαρ - ζαχαροπλαστεία, 2 ΤΑΞΙ και 2 φορτηγά Δ.Χ, 1 του¬ 
ριστικό γραφείο, 1 σκάφος που πραγματοποιεί τοπικά 
δρομολόγια έως και Κάρπαθο, 2 συνεργεία επισκευής 
αυτοκινήτων και μηχανών, 2 μεταφορικές εταιρείες με 
έδρα τον Πειραιά, στον οικοδομικό τομέα απασχολούνται 
50 άτομα σε μόνιμη βάση και άλλα 50 σε περιστασιακή, 
υπάρχουν διαθέσιμες 230 κλίνες ξενοδοχείων και ενοι- 
κιαζομένων δωματίων. 

Στον Δημόσιο τομέα απασχολούνται: 60 Υπάλληλοι 

Συνταξιούχοι: Ν.Α.Τ = 50 άτομα, Ο.Γ.Α = 100 άτομα, 
Δημοσίου = 5 άτομα, Αμερικής = 150 άτομα, Διάφοροι = 
10 άτομα. 

δ) Δυνατότητα ανάπτυξης της Κάσου: Η ανάπτυξη του 
νησιού μπορεί και πρέπει να κατευθυνθεί κυρίως προς τον 
αγροτικό τομέα (γεωργία, κτηνοτροφία, μελισσοκομία, 
αλιεία) και τον τουρισμό με την προβολή και εκμετάλλευ¬ 
ση του φυσικού και δομημένου περιβάλλοντος (χώροι αρ¬ 
χαιολογικού ενδιαφέροντος, παραδοσιακά σπίτια, εκκλη¬ 
σίες, ανεμόμυλοι κ.λπ. Η αποπεράτωση του Λιμενικού έρ¬ 
γου της Κάσου, που θα επιφέρει άμεση βελτίωση των 
ακτοπλοϊκών συγκοινωνιών με ότι αυτή συνεπάγεται (μεί¬ 
ωση κόστους μεταφορών, αύξηση της τουριστικής κίνη¬ 
σης κ.λπ) και η κατασκευή των κυρίων έργων υποδομής 
που επιδιώκει ο Δήμος Κάσου (έργα ύδρευσης, οδοποι¬ 
ίας, νέος χώρος απορριμμάτων, αθλητικές εγκαταστά¬ 
σεις κ.λπ) θα δημιουργήσουν περιβάλλον ευνοϊκότερο 
για την ανάπτυξη του νησιού. 

ΔΟΜΗ ΚΑΙ ΛΕΙΤΟΥΡΓΙΑ ΤΗΣ ΕΠΙΧΕΙΡΗΣΗΣ 

α) ΓΕΝΙΚΑ: 

• Η Δημοτική Επιχείρηση Κάσου, αποτελεί επιτελικό 
όργανο υποστήριξης και προώθησης της ανάπτυξης του 
Δήμου. Έτσι η Επιχείρηση δεν παίρνει αυτόνομα αποφά¬ 
σεις σχετικές με την ανάπτυξη της περιοχής, αλλά φρο¬ 
ντίζει να λαμβάνονται αποφάσεις από τους αρμόδιους 
φορείς χωρίς καθυστερήσεις και να υλοποιούνται γρήγο¬ 
ρα, αποδοτικά και ποιοτικά. 

• Η Δημοτική Επιχείρηση παρεμβαίνει και ενεργεί σαν 
καταλύτης για την ανάπτυξη του Δήμου Κάσου. Η δράση 
της Επιχείρησης είναι προσανατολισμένη στην δημιουρ¬ 
γία των προϋποθέσεων και στη βελτίωση των αναπτυξια¬ 
κών δυνατοτήτων των τοπικών φορέων. 

• Προσπαθεί να πετύχει τους στόχους της χωρίς κατ’ 
ανάγκη να επιδιώκει την επίτευξη τους αποκλειστικά με 
δικές της δυνάμεις. Διότι μετοντρόπο αυτό αποφεύγεται 
υπέρμετρη διόγκωση της Επιχείρησης και ο ανταγωνι¬ 
σμός με άλλους υπάρχοντάς φορείς. Δεν επιδιώκει την 


μονοπώληση συγκεκριμένων δραστηριοτήτων, αλλά 
προωθεί την συμμετοχή και συνεργασία του συνόλου των 
δυνάμεων της περιφέρειας. Καλύπτει τα κενά, που διαπι¬ 
στώνει και προσπαθεί να ενεργοποιεί και να βοηθά στο 
συντονισμό του υπάρχοντος δυναμικού. Προσπαθεί να 
λειτουργήσει ως συνδετικός κρίκος, που δεν υποκαθιστά 
δημόσιους οργανισμούς, υπηρεσίες και ιδιωτικά μελετη¬ 
τικά γραφεία. Λειτουργεί με άλλα λόγια, ως «κινητήριος 
μοχλός» δίπλα στους φορείς προγραμματισμού της ανά¬ 
πτυξης. 

β) ΟΙ ΛΕΙΤΟΥΡΓΙΕΣ: 

Για την αποτελεσματική και αποδοτική επίτευξη των 
στόχων της, η Επιχείρηση καλύπτει τις παρακάτω ανα¬ 
γκαίες λειτουργίες: 

• Έρευνα και τεκμηρίωση στοιχείων 

• Συλλογή και τεκμηρίωση στοιχείων για την υπάρχου- 
σα κατάσταση και τις τάσεις στην περιοχή (φυσικά διαθέ¬ 
σιμα, χρήσεις και καθεστώς γης, δημογραφικά, οικονομι¬ 
κά στοιχεία, κοινωνικός εξοπλισμός, τεχνική υποδομή, 
κοινωνική οργάνωση, οικιστικό δίκτυο, περιβάλλον και 
ποιότητα ζωής). 

• Συλλογή στοιχείων και πληροφοριών, που επηρεά¬ 
ζουν την ανάπτυξη της περιφέρειας (Κυβερνητική πολιτι¬ 
κή, πολιτική ΕΈ και Διεθνών Οργανισμών, Προγράμματα 
Δημοσίων Φορέων και Ο.Τ.Α., τάσεις ιδιωτικής πρωτο¬ 
βουλίας, στοιχεία ελληνικής και διεθνούς αγοράς, κλαδι¬ 
κές μελέτες). 

• Τεκμηρίωση στοιχείωνπου απαιτούνται για την πραγ¬ 
μάτωση των στόχων της επιχείρησης και έρευνα των πι¬ 
θανών κατευθύνσεων δράσης. 

• Εκπόνηση και εφαρμογή μελετών. 

• Παροχή συμβουλών, πληροφόρηση, δημοσιότητα. 

• Σύναψη προγραμματικών συμβάσεων. 

• Λογιστική υποστήριξη, διαχείριση χρηματικών πόρων 

1. Εξασφάλιση και διάθεση αναγκαίων χρηματικών πό¬ 
ρων 

2. Προμήθεια αναγκαίων υλικών και υπηρεσιών τρίτων 

3. Εξασφάλιση αναγκαίων πάγιων εγκαταστάσεων 

4. Τήρηση μητρώου προσωπικού και ρυθμίσεωντης πο¬ 
λιτείας για θέματα εργασιακών σχέσεων. 

• Γραμματειακή υποστήριξη 

• Μηχανοργάνωση 

• Προγραμματισμός, οργάνωση, στελέχωση της Επι¬ 
χείρησης 

• Διοίκηση προσωπικού - έλεγχος. 

γ) ΝΟΜΙΚΗ ΜΟΡΦΗ 

Η ΔΈ.Α Κάσου, θα έχει τη μορφή της αμιγούς δημοτι¬ 
κής επιχείρηση βάσει του άρθρου 277 του Π.Δ 410/95. 

Η απόφαση του Δημοτικού Συμβουλίου θα αναφέρει 
την επωνυμία, τον σκοπό, τη διάρκεια, την έδρα, τα κεφά¬ 
λαια, του πόρους, τα σχετικά με τη λύση και εκκαθάριση 
της Επιχείρησης και κάθε άλλο στοιχείο, που κατά την κρί¬ 
ση του Δημοτικού Συμβουλίου είναι αναγκαίο. 

Προτεινόμενο Διοικητικό Συμβούλιο: 7μελές. 

δ) ΟΡΓΑΝΩΣΗ 

Η οργάνωση της Επιχείρησης αναφέρεται στον καθορι¬ 
σμό μιας δομής με την ομαδοποίηση των λειτουργιών, τον 
καθορισμό θέσεων εργασίας και των τυπικών σχέσεων 
μεταξύ τους, την ανάθεση ευθύνης, την κατοχή αρμοδιο¬ 
τήτων. Μέγεθος: Στο αρχικό στάδιο λειτουργίας της, η 
Δημοτική Επιχείρηση θα έχει συνολικό αριθμό εργαζομέ¬ 
νων 8 άτομα. Όσο θα αναπτύσσεται, τόσο οι δραστηριό¬ 
τητες θα διογκώνονται και θα σταθεροποιούνται, οπότε 

θα αυξάνεται και η ποσότητα και η εξειδίκευση των στε¬ 
λεχών. 

Το προτεινόμενο οργανόγραμμα θα έχει την εξής μορ¬ 
φή: 

ΔΗΜΟΤΙΚΟ ΣΥΜΒΟΥΛΙΟ 

ΔΙΟΙΚΗΤΙΚΟ ΣΥΜΒΟΥΛΙΟ 


ΠΡΟΕΔΡΟΣ Δ.Σ 


ΑΝΤΙΠΡΟΕΔΡΟΣ 


ΔΙΕΥΘΥΝΤΗΣ 


ΓΡΑΜΜΑΤΕΙΑ ΟΙΚΟΝΟΜΙΚΗΣ ΤΕΧΝΙΚΗ ΥΠΗΡΕΣΙΑ 

ΥΠΗΡΕΣΙΑΣ_[_ 

ε) ΣΤΕΛΕΧΩΣΗ 

Μια γενική εκτίμηση του αριθμού των ατόμων που θα 
στελεχώσουν την επιχείρηση είναι: 


Υπηρεσία 

Αριθμός 

Προσόντα 

Γραμματεία - Οικονομική 
υπηρεσία 

1 

Λογιστικής Τ.Ε.Ι ή Λυκείου 

Χειριστής Μηχανημάτων 

2 

Δίπλωμα Χειριστού και 
αποδεδειγμένη εμπειρία 

Οδηγός αυτοκινήτων - 
λεωφορείου 

2 

Δίπλωμα και αποδεδειγμένη εμπειρία 

Εργάτης Θερμοκηπίου 

2 

Αποδεδειγμένη εμπειρία 

Πωλητής καυσίμων 

1 

Αποδεδειγμένη εμπειρία 

Μηχανικός λατομείου - 
Συντηρητής αυτοκινήτου 

1 

Δίπλωμα μηχανικού 

Εργάτες γενικών 
καθηκόντων 

2 

Αποδεδειγμένη εμπειρία 


Τα ανωτέρω αφορούν και την Οικονομική και Τεχνική 
Υπηρεσία. 

Α) ΒΙΩΣΙΜΟΤΗΤΑ ΤΗΣ ΑΝΑΠΤΥΞΙΑΚΗΣ ΕΤΑΙΡΕΙΑΣ 

Για να εξασφαλιστεί η βιωσιμότητα μιας Δημοτικής Επι¬ 
χείρησης είναι αναγκαίο να υπάρχουν τα ελάχιστα όρια 
προσόδων / πόρων, τα οποία θα εξυπηρετούν σε συνεχή 
βάση τις λειτουργίες της όπως έχουν αναφερθεί στα 
προηγούμενα. 

Πρέπει επίσης να εξαντλούνται όλες οι εναλλακτικές 
πηγές/ περιπτώσεις άντλησης χρηματικών πόρων που θα 
μπορούσαν να βοηθήσουν τη διερεύνηση των εργασιών 
της Εταιρείας, αλλά και να καλύψουν τυχόν αρνητικές 
αποκλίσεις των προσόδων της. 

Η διαχείριση των Ευρωπαϊκών Προγραμμάτων, κυρίως, 
αλλά και Εθνικών, αποτελείτο κύριο μέσο χρηματοδότη¬ 
σης και λειτουργίας της Επιχείρησης. 

α) Πόροι: Κύρια πηγή εσόδων της Επιχείρησης θα είναι 
τα έσοδα από την επιχειρηματική δραστηριότητα της ήτοι: 

• ΠΡΟΓΡΑΜΜΑΤΑ Ε.Ε 

• ΚΟΙΝΟΤΙΚΕΣ ΠΡΩΤΟΒΟΥΛΙΕΣ ΓΙΑ ΤΗΝ ΑΠΑΣΧΟ¬ 
ΛΗΣΗ ΚΑΙ ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ 

Πρόκειται για τις συγχρηματοδοτούμενες Κοινοτικές 
Πρωτοβουλίες, οι οποίες αφορούν σύνολο δράσεων για 
την επίλυση των προβλημάτων απασχόλησης συγκεκρι¬ 
μένων κοινωνικών ομάδων, όπως: Γυναίκες, Άτομα με ει¬ 
δικές ανάγκες, Παλιννοστούντες, Νέοι κ.λπ. 


Οι δράσεις που αφορούν τα παραπάνω προγράμματα, 
υλοποιούνται με ισχυρές εταιρικές σχέσεις σε τοπικό επί¬ 
πεδο και έχουν διακρατικό χαρακτήρα. 

• ΔΡΑΣΤΗΡΙΟΤΗΤΕΣ ΠΟΥ ΑΦΟΡΟΥΝ ΤΙΣ ΜΜΕ ΕΠΙΧΕΙ¬ 
ΡΗΣΗΣ 

• ΝΕΟ ΠΡΟΓΡΑΜΜΑ ΕΕΑϋΕΡ + 

• ΠΡΟΓΡΑΜΜΑΤΑ ΠΛΗΡΟΦΟΡΙΚΗΣ 

• ΠΕΡΙΒΑΛΛΟΝ: Χρηματοδοτικό μέσο ϋΡΕ 

• ΠΡΟΓΡΑΜΜΑΤΑ ΠΟΥ ΑΦΟΡΟΥΝ ΤΙΣ ΕΝΔΟΠΕΡΙΦΕ- 
ΡΕΙΑΚΕΣ ΚΑΙ ΔΙΑΠΕΡΙΦΕΡΕΙΑΚΕΣ ΑΝΙΣΟΤΗΤΕΣ 

• ΠΡΟΓΡΑΜΜΑΤΑ ΠΟΥ ΑΦΟΡΟΥΝ ΤΗΝ ΑΝΤΑΛΛΑΓΗ 
ΕΜΠΕΙΡΙΩΝ ΚΑΙ ΤΗΣ ΤΕΧΝΟΓΝΩΣΙΑΣ 

• ΑΛΛΑ ΕΥΡΩΠΑΪΚΑ ΠΡΟΓΡΑΜΜΑΤΑ ΠΟΥ ΘΑ ΕΞΕΙΔΙ- 
ΚΕΥΘΟΥΝ ΑΠΟ ΤΟ Γ Κ.Π.Σ ΚΑΙ ΤΟ ΤΑΜΕΙΟ ΣΥΝΟΧΗΣ. 

β) Άλλες πηγές χρηματοδότησης: Από κρατικές επιχο¬ 
ρηγήσεις, από δωρεές και κληροδοτήσεις, από το ΕΠΤΑ 
και από τυχόν δανειοδοτήσεις από πιστωτικά ιδρύματα 
της Ελλάδας ή της Ε.Ε. Χρηματοδοτήσεις από την Κε¬ 
ντρική Κυβέρνηση και Κρατικούς Οργανισμούς (Ο.Α.Ε.Δ. 
κ.λπ.). 

Β) ΦΟΡΕΙΣ ΣΤΟΥΣ ΟΠΟΙΟΥΣ ΘΑ ΠΑΡΕΧΕΙ ΥΠΗΡΕΣΙΕΣ 

1. ΔΗΜΟΣ ΚΑΣΟΥ 

2. ΝΟΜΙΚΑ ΠΡΟΣΩΠΑ ΤΟΥ ΔΗΜΟΥ ΚΑΣΟΥ 

3. ΣΥΝΕΤΑΙΡΙΣΜΟΙ 

4. ΛΟΙΠΟΙ ΦΟΡΕΙΣ ΚΑΙ ΣΥΛΛΟΓΟΙ 

Κάλυψη των αναγκών σε ζητήματα οργάνωσης και γενι¬ 
κά στήριξης όλων των Φορέων του Δήμου Κάσου. 

5. ΕΡΓΟΛΑΒΟΙ ΠΟΥ ΔΡΑΣΤΗΡΙΟΠΟΙΟΥΝΤΑΙ ΣΤΟ ΔΗ¬ 
ΜΟ ΚΑΙ ΠΑΡΑΓΟΥΝ ΔΗΜΟΣΙΑ Η ΔΗΜΟΤΙΚΑ ΕΡΓΑ. 

6. ΙΔΙΩΤΕΣ 

Γ) ΕΙΔΟΣ ΠΡΟΣΦΕΡΟΜΕΝΩΝ ΥΠΗΡΕΣΙΩΝ 

Οι υπηρεσίες που θα προσφέρονται στους παραπάνω 
φορείς σύμφωνα με τους σκοπούς και τους στόχους της 
Επιχείρησης είναι οι παρακάτω: 

• Υλοποίηση παραγωγικών πρωτοβουλιών, με παρα¬ 
γωγή και διάθεση αδρανών υλικών και παροχή υπηρεσιών 
μηχανημάτων. 

• Παραγωγή και διάθεση αγροτικών προϊόντων (είδη 
θερμοκηπίου, είδη οικολογικής καλλιέργειας, παραδο¬ 
σιακά αγροτικά προϊόντα κ.λπ.) 

• Διάθεση υγρών καυσίμων 

• Προγραμματικές συμβάσεις για προγράμματα ή έρ¬ 
γα δημοτικού ή ιδιωτικού ενδιαφέροντος. 

• Μεταφορά μαθητών - επιβατών με δημοτικό λεωφο¬ 
ρείο. 

• Εκμετάλλευση Ξενώνα και λοιπών ακινήτων Δήμου - 
εκμετάλλευση παραλιών 

• Παροχή συμβουλών - εκπαιδευτικών προγραμμάτων 

Δ) ΔΥΝΑΤΟΤΗΤΕΣ ΑΝΤΛΗΣΗΣ ΠΟΡΩΝ 

Σύμφωνα με τα παραπάνω και παίρνοντας υπ’ όψιν ότι 
οι υπηρεσίες της Εταιρίας για την ανάπτυξη της περιοχής 
θα έχουν άμεσα ανταποδοτικό χαρακτήρα, οι δυνατότη¬ 
τες εξασφάλισης χρηματικών πόρων διασφαλίζουν ώστε: 

1. Να υπάρξει οικονομική στήριξη της επιχείρησης κατά 
τη λειτουργία της. 

2. Να εξασφαλισθεί η προοπτική οικονομικής αυτοδυ¬ 
ναμίας της με την παροχή υπηρεσιών και καταβολή από 
τους χρήστες των αντίστοιχων αμοιβών ή και με τη συμ¬ 
μετοχή της σε παραγωγικές δραστηριότητες ενταγμένες 
στο αναπτυξιακό πλαίσιο της περιοχής. 

Η πραγματοποίηση των παραπάνω διασφαλίζεται από : 

• Εξασφάλιση Κοινοτικών Πόρων από τα διαρθρωτικά 
ταμεία της περιφέρειας (τεχνική υποστήριξη στις ΜΜΕ, 

δημοσιότητα, επιμόρφωση). Επίσης και από το ΕΠΤΑ (άρ¬ 
θρο 15 του Κ. 1787/84) εναλλακτικά και συμπληρωματικά 
προς τις άλλες πηγές άντλησης πόρων. 

• Έσοδα από απ ευθείας ανάθεση έργων (ριό]θο 15) 
στην Επιχείρηση από φορείς του Δημόσιου και Κοινωνι¬ 
κού Τομέα. 

• Έσοδα από παροχή τεχνικής υποστήριξης σε υπάρ- 
χουσες αλλά και νέες παραγωγικές δραστηριότητες του 
Δημοσίου, Κοινωνικού και Ιδιωτικού Τομέα. 

• Ετήσια συνδρομή από Τοπικούς Φορείς (Δήμος Κά- 
σου και άλλοιτοπικοί φορείς στους οποίους η Επιχείρηση 
θα παρέχει υπηρεσίες). 

• Συνδρομές από φορείς του κοινωνικού και ιδιωτικού 
τομέα της περιοχής για δραστηριότητες γενικότερου το¬ 
πικού - περιφερειακού ενδιαφέροντος. 

• Τέλος, χρηματοδοτήσεις από το σχεδίασμά, υποβολή 
και υλοποίηση σε συνεργασία με τους άλλους τοπικούς 
φορείς, προγραμμάτων στα πλαίσια των κοινοτικών πρω¬ 
τοβουλιών και γενικά όλων των ανταγωνιστικών Ευρωπαϊ¬ 
κών Προγραμμάτων. 

• Αρχική εφ’ άπαξ επιχορήγηση από το Δήμο ύψους 
29.348 Ευρώ. 

• Ο Δήμος Κάσου συμβάλλει στην αρχική οργάνωση 
και λειτουργία της επιχείρησης παραχωρώντας τα εξής 
ακίνητα και μηχανήματα: 

α) Δημοτικό Ξενώνα 
Παλιό Δημαρχείο 
Ψαραγορά 
Κτίριο Ιατρείου 
Παλιό Ψυγείο 
Ακίνητο Εμπορειού 
Οικία Γ. Αρβανιτόπουλου 
Σφαγείο 

β) Δημοτικό λεωφορείο 
Φορτηγό αυτοκίνητο ΜΕΒΟΕΩΕδ 
Τσάπα 

Διαμορφωτήρα 
Φορτηγό ΙΝ/ΕΟΟ 
Ασθενοφόρο 
Πυροσβεστικό 

γ) Εγκαταστάσεις Δημοτικού Λατομείου 
Εγκαταστάσεις Θερμοκηπίων 
Εγκαταστάσεις Δημοτικού Πρατηρίου Καυσίμων 
Ε) ΤΕΚΜΗΡΙΩΣΗ ΤΗΣ ΒΙΩΣΙΜΟΤΗΤΑΣ 

1. Ο κύκλος εργασιών της Επιχείρησης ουσιαστικά δια¬ 
σφαλίζεται από τις ενέργειες που χρηματοδοτούνται από 
το Πρόγραμμα ΚΑΠΟΔΙΣΤΡΙΑΣ και το 3ο ΚΟΙΝΟΤΙΚΟ 
ΠΛΑΙΣΙΟ ΣΤΗΡΙΞΗΣ, ενώ οιπόροιτου θα προέρχονται κα¬ 
τά κύριο λόγο από την εκτέλεση Ευρωπαϊκών και Εθνικών 
προγραμμάτων, που σα στόχο έχουν την Ανάπτυξη, την 
Αναβάθμιση και την Κοινωνική ευημερία της περιοχής 
μας. 

2. Επίσης, η δυνατότητα εκτέλεσης μελετών και ερευ¬ 
νών σε Αναπτυξιακά θέματα και ζητήματα στήριξης των 
Τοπικών Φορέων, θα διασφαλίσουν την επί πλέον άντλη¬ 
ση πόρων. 

ΣΤ) ΟΙΚΟΝΟΜΙΚΟΣ ΠΡΟΓΡΑΜΜΑΤΙΣΜΟΣ ΕΠΙΧΕΙ¬ 
ΡΗΣΗΣ 
Σε Ευρώ 

Α. Συνολικό κόστος παγίων 4.402,05 

1. Σταθερά έξοδα λειτουργίας 2.934,70 

2. Απρόβλεπτα (5% επί του προβλεπόμενου κόστους 
της επένδυσης) 1.467,35 


Β. Συνολικό Λειτουργικό Κόστος 

Μηνιαίο Ετήσιο 

9.273,66 125.370,51 

1. Λειτουργικά έξοδα γραφείου 

1.555,39 18.664,71 

Δαπάνες συντήρησης εγκαταστάσεων και εξοπλισμού 
1.173,88 14.086,57 

Δαπάνες Δ.Ε.Η/Ο.Τ.Ε/Ύδρευσης 
293,47 3.521,64 

Αναλώσιμα 

88,04 1.056,49 

2. Μισθοί και επιβαρύνσεις προσωπικού 

7.043,29 98.606,02 

Μέσος μηνιαίος μικτός μισθός 880,41 X 8 άτομα X 14 

μήνες. 

3. Γενικά διοικητικά έξοδα (ταχυδρομικά, γραφική ύλη 
κ.λ.π) 

88,04 1.056,49 

4. Δαπάνες μεταφορικών μέσων (καύσιμα, λιπαντικά, 
ασφάλειες) 

586,94 7.043,29 

Γ. Προβλεπόμενο κόστοςτου Προγράμματος σε Ευρώ. 
Α. ΠΑΓΙΑ ΣΤΟΙΧΕΙΑ 


1 ος χρόνος 2ος χρόνος 3ος χρόνος 

1. Δαπάνες μηχανοργάνωσης 

5.869,41 2.934,70 1.467,35 

2. Σταθερά έξοδα λειτουργίας 
2.934,70 

3. Απρόβλεπτα 

1.467,35 880,41 293,47 

ΣΥΝΟΛΟ ΠΑΓΙΩΝ 

10.271,46 3.815,11 1.760,82 

Β.-ΛΕΙΤΟΥΡΓΙΚΑ ΕΞΟΔΑ 


1 ος χρόνος 2ος χρόνος 3ος χρόνος 

Δαπάνες συντήρησης εγκαταστάσεων και εξοπλισμών 
880,41 880,41 1.173,88 

Δαπάνες Δ.Ε.Η/Ο.Τ.Ε/Ύδρευσης 
3.521,64 3.815,11 4.108,58 

Αναλώσιμα 

1.056,49 1.173,88 1.320,62 


Μισθοί και επιβαρύνσεις προσωπικού 
98.606,02 98.606,02 102.714,60 

ΣΥΝΟΛΟ ΛΕΙΤΟΥΡΓΙΚΩΝ ΕΞΟΔΩΝ 
104.064,56 104.475,42 106.382,98 


ΣΗΜ: Η ρευστότητα της Εταιρείας υπολογίζεται για 6 μή¬ 
νες, από την έναρξη της λειτουργίας της και μέχρι τις 
πρώτες εισροές. 

Οι πρώτες δαπάνες σε αμοιβές και άλλα έξοδα της Εται¬ 
ρείας έχουν προβλεφθεί σαν σταθερά έξοδα λειτουρ¬ 
γίας, τα οποία θα αναληφθούν από το αρχικό κεφάλαιο 
της Δημοτικής Επιχείρησης. 

Γ. ΕΙΣΡΟΕΣ. 


Προβλεπόμενες εισροές (Κάλυψη Λειτουργικών Δαπα¬ 
νών) 

1 ος χρόνος 2ος χρόνος 3ος χρόνος 

1. Έσοδα λειτουργίας Λατομείου 

58.694,06 58.694,06 73.367,57 

2. Έσοδα λειτουργίας θερμοκηπίων 

29.347,03 29.347,03 29.347,03 

3. Έσοδα λειτουργίας Πρατηρίου Καυσίμων 

44.020,54 44.020,54 58.694,06 

4. Έσοδα από λειτουργία σφαγείων 

1.467,35 1.467,35 1.467,35 

5. Έσοδα από διαχείριση βοσκοτόπων 

8.804,11 8.804,11 8.804,11 

6. Έσοδα από εκμετάλλευση χέρσων περιοχών 

- 14.673,51 20.542,92 

7. Έσοδα από εκμετάλλευση ακινήτων Δήμου 

14.673,51 14.673,51 14.673,51 

8. Έσοδα από διαχείριση λεωφορείου 

14.673,51 14.673,51 14.673,51 

9. Έσοδα από εκμετάλλευση παραδοσιακών κτισμάτων 

-. 5.869,41 14.673,51 

ΣΥΝΟΛΟ ΕΙΣΡΟΩΝ 

171.680,12 192.223,04 236.243,58 

Ζ) ΧΡΟΝΟΔΙΑΓΡΑΜΜΑ ΕΦΑΡΜΟΓΗΣ 
Μετά την επέκταση των δραστηριοτήτων της Δ.Ε..Α.Κ, 
τις σχετικές αποφάσεις του Δημοτικού Συμβουλίου καιτις 
ανάλογες εγκρίσεις της Περιφέρειας Νοτίου Αιγαίου θα 
ακολουθήσει το εξής χρονοδιάγραμμα: 

1 ος μήνας 

• Έγκριση κανονισμού λειτουργίας και εσωτερικής 
υπηρεσίας (προσωπικού) 

Άμεση στελέχωση της Επιχείρησης με: 

1 Υπάλληλο Γ ραμματειακής καιλογιστικής υποστήριξης 
1 Χειριστή μηχανημάτων 
1 Οδηγός αυτοκινήτων 
1 Εργάτης πρατηρίου πώλησης καυσίμων 
1 Οδηγός λεωφορείου 

1 Γ ενικών καθηκόντων 

2 Εργάτες Θερμοκηπίου 

• Εγκατάσταση των υπηρεσιών της Επιχείρησης στο 
χώρο του κτιρίου στάθμευσης μηχανημάτων. 

2ος και 3ος μήνας 

Πλήρης λειτουργία όλων των τομέων δράσης της Επι¬ 
χείρησης. 

Η) ΕΠΙΛΟΓΟΣ 

1. Έδρα της Επιχείρησης ορίζεται ο Δήμος Κάσου. 

2. Διάρκεια της 1 θετής, με δυνατότητα παράτασης ανά 
5ετία. 

3. Το Διοικητικό Συμβούλιο, που θα οριστεί θα ψηφίσει 
τον κανονισμό λειτουργίας και διαχείρισης και τον ΟΈ.Υ 
προσωπικού της Επιχείρησης. 

4. Τα Γ ραφεία της Επιχείρησης θα είναι στο κτίριο του 
Δήμου στην περιοχή Αγίου Νικολάου Φρυ. 

5. Από όσα αναλύθηκαν παραπάνω συμπεραίνεται ότι: 
Η Δημοτική Επιχείρηση Ανάπτυξης Κάσου είναι: 

• Απαραίτητη για την οικονομική ανάπτυξη της Κάσου 

• Χρήσιμη για την κοινωνική και ποιοτική αναβάθμιση 
του βιοτικού επιπέδου στο νησί 

• Χρηματοοικονομικά βιώσιμη 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 4 Σεπτεμβρίου 2002 
Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 
-♦- 

Αριθ. 20572/2002 (3) 

Έγκριση του Οργανισμού Εσωτερικής Υπηρεσίας του 
Δημοτικού Οργανισμού Τουρισμού Δήμου Καρπάθου. 
Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 


αντικαταστάθηκε με το άρθρο 26 του Ν. 1832/89 και την 
παράγραφο 5 του άρθρου 8 του Ν. 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξειςτου Ν. 1586/86 και του Ν. 2190/94. 

4. Τις διατάξεις του Π.Δ. 37.1/1987 καιτου Π.Δ. 22/1990. 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

6. Την 4699/Β729.8.97 (ΦΕΚ 891/τ.Β/9.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης Γενικής Δ/νσηςτης Περι¬ 
φέρειας στο Νομό Δωδ/σου». 

7. Την 161/2001 απόφαση Δημοτικού Συμβουλίου Καρ¬ 
πάθου. 

8. Την 01/2002 απόφαση Διοικητικού Συμβουλίου ΔΟΤ 
Καρπάθου. 

9. Το 32/2001 (θέμα Ιο) πρακτικό υπηρεσιακού συμ¬ 
βουλίου υπαλλήλων ΟΤΑ Ν. Δωδ/σου, σχετικά με την κα¬ 
τάρτιση και ψήφιση Οργανισμού Εσωτερικής Υπηρεσίας 
του ΔΟΤ Καρπάθου, αποφασίζουμε: 

Εγκρίνουμε την κατάρτιση και ψήφιση του ΟΕΥτου ΔΟΤ 
Καρπάθου ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 
ΔΗΜΟΥ ΚΑΡΠΑΘΟΥ 

ΑΡΘΡΟ 1 

ΠΕΡΙΕΧΟΜΕΝΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 

Με τον παρόντα οργανισμό καθορίζεται η οργανωτική 
διάρθρωση του ΔΟΤ Δήμου Καρπάθου, οι θέσεις εργα¬ 
σίας, το ανώτατο όριο του αριθμού του προσωπικού, τα 
τυπικά και ουσιαστικά προσόντα του. 

ΑΡΘΡΟ 2 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΟΥ ΟΡΓΑΝΙΣΜΟΥ 

2.1. Ο ΔΟΤ διοικείται από 9μελές Διοικητικό Συμβούλιο 
που ορίζεται από το Δημοτικό Συμβούλιο από το οποίο 
εξαρτάται και εποπτεύεται όπως ορίζεται από τις διατά¬ 
ξεις του Δημοτικού και Κοινοτικού Κώδικα, άρθρα 198- 
200 και 203 του Π.Δ. 410/95. 

2.2. Των υπηρεσιώντου Οργανισμού προΐσταται ο Πρό¬ 
εδρος του Διοικητικού Συμβουλίου ο οποίος έχει και την 
ευθύνη της διεύθυνσης του προσωπικού σε περίπτωση 
απουσίας ή κωλύματος αναπληρώνεται από τον αντιπρό¬ 
εδρο. 

ΑΡΘΡΟ 3 

ΜΕΤΑΒΟΛΗ ΤΟΥ ΟΕΥ 

Μεταβολή, συμπλήρωση ή επέκταση των διατάξεων 
του ΟΈ.Υ. γίνεται με απόφαση του Διοικητικού Συμβουλί¬ 
ου μετά από έγκριση του Δημοτικού Συμβουλίου. 

ΑΡΘΡΟ 4 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δ.Ο.Τ. συγκροτούνται από τα γρα¬ 
φεία: 

Α. Γραφείο Διοικητικού Συμβουλίου Τύπου και Δημο¬ 
σίων Σχέσεων. 

Β. Γραφείο Λογιστηρίου, διοίκησης προσωπικού, πρω¬ 
τοκόλλου αρχείου, διεκπεραίωσης και αλληλογραφίας. 

ΑΡΘΡΟ 5 

ΘΕΣΕΙΣ, ΚΛΑΔΟΙ, ΒΑΘΜΟΙ 
ΚΑΙ ΕΙΔΙΚΟΤΗΤΕΣ ΠΡΟΣΩΠΙΚΟΥ 

Οι θέσεις του προσωπικού διαρθρώνονται σε κλάδους, 
βαθμούς και ειδικότητες ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ Π.Ε. ή Δ.Ε. 

1. Κλάδος ΠΕ ή Δ.Ε. 1 Διοικητικού 

Μία (1) θέση 

ΑΡΘΡΟ 6 

ΠΡΟΣΟΝΤΑ ΠΡΟΣΩΠΙΚΟΥ 

1. Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με το Προεδρικό Διάταγμα αριθ. 37α/1987 και 92/94 
«Καθορισμός προσόντων διορισμού» (προσοντολόγιο - 
κλαδολόγιο) ΦΕΚ 11/4.2.87 Τεύχος Α όπως προβλέπεται 
από τις διατάξεις σε συνδυασμό με τις διατάξεις του Ν. 
1188/81 «Περί καταστάσεως προσωπικού των ΟΤΑ» όπως 
ισχύει σήμερα. 

2. Τα των μόνιμων υπαλλήλων καθήκοντα, μεταβολές 
κ.λ.π. διέπονται από τις διατάξεις των Ν. 1188/81 και Ν. 
1586/86 και των τροποποιήσεων των «Περί καταστάσεως 
προσωπικού Ο.Τ.Α.» 

3. Για την υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας 
Ιδιωτικού Δικαίου Αορίστου Χρόνου (προσόντα, κατάταξη, 
μετάταξη, παραμονή στην υπηρεσία κ.λπ.) θα έχουν εφαρ¬ 
μογή οι διατάξεις του Ν. 1181/81 όπως ισχύει σήμερα. 

ΑΡΘΡΟ 7 
ΓΡΑΜΜΑΤΕΙΑ 

Η γραμματεία θα στελεχώνεται από υπάλληλο του Κλά¬ 
δου ΠΕ ή ΔΕ και θα κατέχει τουλάχιστον μία ξένη γλώσσα 
επιπλέον της Αγγλικής. Προϊστάμενος της γραμματείας 
θα είναι ο πρόεδρος του διοικητικού συμβουλίου. 

ΑΡΘΡΟ 8 

ΑΣΚΗΣΗ ΑΡΜΟΔΙΟΤΗΤΩΝ 

Οι αρμοδιότητες που καθορίζονται από τον Ο.Ε.Υ. θα 
ασκούνται από τα ανάλογα γραφεία. 

ΑΡΘΡΟ 9 

ΑΡΜΟΔΙΟΤΗΤΕΣ ΓΡΑΦΕΙΟΥ ΓΡΑΜΜΑΤΕΊΑ 

Η γραμματεία έχει την ευθύνη και μεριμνά για τον απο¬ 
δοτικότερο τρόπο εκτέλεσης των κάθε φύσης αποφάσε¬ 
ων του Δ.Σ. παρακολουθώντας και συντονίζοντας τις ερ¬ 
γασίες του συνόλου των γραφείων του Οργανισμού. 

Συντονίζει και κατευθύνει την εργασία τους και συνερ¬ 
γάζεται με τους υπεύθυνους των γραφείων και τους εξω¬ 
τερικούς συνεργάτες του Οργανισμού για την προώθηση 
των θεμάτων τους. 

Ενημερώνει το Δ.Σ. για την πορεία των εγκεκριμένων 
προγραμμάτων δράσης του Οργανισμού και γενικά την 
εκτέλεση των αποφάσεων του. 

Εισηγείται στο Δ.Σ. την τροποποίηση των Προγραμμά¬ 
των Δράσης του Οργανισμού, όταν θεωρεί απαραίτητο, 
ανάλογα με την εξέλιξη του και με βάσητις μεταβολέςτων 
αντικειμενικών συνθηκών. 

ΑΡΘΡΟ 10 

ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ - 
ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ 

1. Διεξάγει κάθε υπηρεσία που ανατίθεται από το Δ.Σ. 


και που δεν υπάγεται στην άμεση αρμοδιότητα άλλου 
γραφείου. Τηρεί το βιβλίο συνεδριάσεων. Φροντίζει και 
μεριμνά για την έγκαιρη και σωστή υλοποίηση των απο¬ 
φάσεων του Δ.Σ. 

2. Καταρτίζει την ημερήσια διαταγή των συνεδριάσεων 
του Δ.Σ. κατά την ισχύουσα νομοθεσία, κοινοποιεί αυτήν 
στα μέλη του Δ.Σ. και επιμελείται για την προετοιμασία 
των σχετικών αποφάσεων. 

3. Τηρεί τα πρακτικά των συνεδριάσεων, το αρχείο των 
αποφάσεων και μεριμνά για την επικύρωση των πρακτι¬ 
κών και την έγκαιρη προώθηση των σχετικών αποφάσεων 
για έγκριση, για παρακολούθηση των αποφάσεων κ.λπ. 
στην αρμόδια Δημόσια Αρχή και σε συνέχεια στις αρμό¬ 
διες για την εκτέλεση υπηρεσίες. 

4. Έχει την ευθύνη για την ενημέρωση και πληροφόρη¬ 
ση των δημοτών, δημοτικών συμβούλων, τύπου τηλεόρα¬ 
σης κ.λπ., την δημιουργία επαφών και της συνεργασίας 
με υπουργεία, με όλους τους δημόσιους ή ιδιωτικούς φο¬ 
ρείς, την τήρηση βιβλίου καταχώρησης των Αρχών, Υπη¬ 
ρεσιών, Συλλόγων, Σωματείων κ.λπ. 

5. Παραλαμβάνειτα φύλλα του ημερήσιου και περιοδι¬ 
κού τύπου και γενικά κάθε έντυπο που απευθύνεται στον 
Οργανισμό. Φροντίζει για την έγκαιρη έκδοση και διανο¬ 
μή ενημερωτικών προγραμμάτων, φυλλαδίων και γενικά 
κάθε εντύπου υλικού και ενημερώνει έγκαιρα τον τύπο και 
τα ΜΜΕ γενικά για τις τουριστικές δραστηριότητες του 
Οργανισμού συνεργαζόμενο με το γραφείο Δημοσίων 
Σχέσεων. 

6. Παρακολουθεί όλα τα θέματα που δημοσιεύονται και 
αφορούντον Οργανισμό. Δίνει κάθε πληροφορία που επι¬ 
τρέπεται στους πολίτες για την δραστηριότητα του Ορ¬ 
γανισμού. 

7. Συνεργάζεται με τους μαζικούς Τουριστικούς φορείς 
της πόλης, τους ενημερώνει για την τουριστική δραστη¬ 
ριότητα και τους παρέχει κάθε δυνατή βοήθεια. 

ΑΡΘΡΟ 11 

ΓΡΑΦΕΙΟ ΛΟΓΙΣΤΗΡΙΟΥ - ΔΙΟΙΚΗΣΗΣ ΠΡΟΣΩΠΙΚΟΥ, 
ΠΡΩΤΟΚΟΛΛΟΥ ΑΡΧΕΙΟΥ, 
ΔΙΕΚΠΕΡΑΙΩΣΗΣ ΚΑΙ ΑΛΛΗΛΟΓΡΑΦΙΑΣ 

1. Τηρεί τα μητρώα και τους ατομικούς φακέλους του 
προσωπικού και φροντίζει για τη συνεχή παρακολούθηση 
και ενημέρωσή τους. 

2. Εισηγείται στα αρμόδια όργανα θέματα που αφορούν 
το προσωπικό και ενεργεί την αλληλογραφία. 

3. Επιμελείται της παραλαβής πρωτοκόλλησης ευρετη¬ 
ρίου και συσχέτισης όλων των εισερχομένων και της τή¬ 
ρησης του πρωτοτύπου στα αρχείο. 

4. Παρακολουθεί και φροντίζει για την τήρηση του γενι¬ 
κού αρχείου του Οργανισμού και εισηγείται την κατα¬ 
στροφή του θεωρούμενου ως άχρηστου. 

5. Διεκπεραιώνει αυθημερόν την εισερχόμενη και εξερ- 
χόμενη αλληλογραφία και επικυρώνει αυθημερόν αντί¬ 
γραφα αυτής. 

6. Μελετά σχεδιάζει και επεξεργάζεται διακηρύξεις δημο¬ 
πρασιών, συμβόλαια και κάθε σχετικό που του ανατίθεται 
από την διοίκηση, έχει την ευθύνη για ότι σχετικό για τις δη¬ 
μοσιεύσεις, διαγωνισμούς, προμήθειες κλπ οργανισμών. 

ΑΡΘΡΟ 12 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

Με απόφαση του Δ.Σ. και με σκοπό τον σχεδίασμά, προ¬ 
γραμματισμό και οργάνωση που αφορούν τις δραστήριο- 

τητες του Δημοτικού Οργανισμού Τουρισμού για την λει¬ 
τουργία του Τουριστικού Περίπτερου είναι δυνατόν να 
προσλαμβάνεται έκτακτο προσωπικό με σύμβαση εργα¬ 
σίας ορισμένου χρόνου η αντίστοιχη δαπάνη έχει προ- 
βλεφθεί και εγκριθεί από τον προϋπολογισμό δαπανών. 

ΑΡΘΡΟ 13 

ΛΟΙΠΕΣ ΑΡΜΟΔΙΟΤΗΤΕΣ 

Αρμοδιότητες και δραστηριότητες που δεν προβλέπο- 
νται από τον παρόντα κανονισμό καθορίζονται με απόφα¬ 
ση του Προέδρου του Δ.Σ. του Οργανισμού. 

ΑΡΘΡΟ 14 

ΤΡΟΠΟΠΟΙΗΣΕΙΣ ΤΟΥ Ο.Ε.Υ. 

Επειδή ο Δημοτικός Οργανισμός Τουρισμού στο αρχικό 
στάδιο λειτουργίας του αφενός στερείται ιδίας εμπειρίας 
και γνώσης για ανάλογες δραστηριότητες και αφ’ ετέρου η 
δυναμική του εξέλιξη θα τον οδηγήσουν στην δημιουργία 
και νέων τουριστικών δραστηριοτήτων, είναι φανερό ότι ο 
Ο.Ε.Υ. θα έχει στη πορεία ανάπτυξης του Οργανισμού δια¬ 
δοχικές τροποποιήσεις με τις οποίες θα επιδιώκεται κάθε 
φορά η συμπλήρωση, βελτίωση και προσαρμογή του στις 
ανάγκες της συγκεκριμένης χρονικής περιόδου. 

ΑΡΘΡΟ 15 
ΙΣΧΥΣ ΤΟΥ Ο.Ε.Υ. 

Ο παρών οργανισμός Εσωτερικής Υπηρεσίας ισχύει από 
την δημοσίευσή του στην Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 

Η παρούσα προκαλεί δαπάνη σε βάρος του προϋπολο¬ 
γισμού του Δήμου Καρπάθου, το ύψος της οποίας δεν 
μπορεί να προβλεφθεί. Το ίδιο ισχύει και για τα τέσσερα 
(4) επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 2 Ιανουάριου 2003 
Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


Αριθ. 070/4 (4) 

Χωρική αρμοδιότητα της Ειδικής Υπηρεσίας Ελέγχου 
Ασφάλισης του Ιδρύματος Κοινωνικών Ασφαλίσεων 
Κεντρικής Μακεδονίας. 

Ο ΔΙΟΙΚΗΤΗΣ 

ΤΟΥ ΙΔΡΥΜΑΤΟΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου Ν.Δ. 2698/53, όπως ισχύει σήμερα. 

2. Τις διατάξειςτου άρθρου 1 του Ν. 2656/97 (ΦΕΚ270 
τ.Α'/97) «Μέτρα κατά της εισφοροδιαφυγής, διασφάλιση 
εσόδων ΙΚΑ και άλλα θέματα», σύμφωνα με τις οποίες δύ- 
ναται να συσταθούν σε κάθε διοικητική Περιφέρεια Ειδι¬ 
κές Υπηρεσίες Ελέγχου Ασφάλισης (Ε.ΥΠ.Ε.Α.) του ΙΚΑ, 
των οποίων η χωρική (κατά τόπο) αρμοδιότητα καθορίζε¬ 
ται σύμφωνα με τις ανάγκες, τους στόχους και τα συμφέ¬ 
ροντα της υπηρεσίας, με απόφαση του Διοικητή του Ιδρύ¬ 
ματος, η οποία δημοσιεύεται στην Εφημερίδα της Κυβερ¬ 
νήσεως. 

3. Τις διατάξειςτου Π.Δ. 51/87. 

4. Την ανάγκη εύρυθμης λειτουργίας των Ε.ΥΠ.Ε.Α. - 
ΙΚΑ. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Διευρύνουμε τη χωρική (κατά τόπο) αρμοδιότητα της 
Ε.ΥΠ.Ε.Α. - ΙΚΑ Κεντρικής Μακεδονίας, με έδρα τη Θεσ¬ 
σαλονίκη και στις Περιφέρειες Ανατολικής Μακεδονίας 
και Θράκης και Δυτικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2003 
Ο Διοικητής 

ΜΙΛΤΙΑΔΗΣ ΝΕΚΤΑΡΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




